ฮั่งเส็งปิดเช้าลบ 7.89 จุด เหตุวิตกเลือกตั้งสหรัฐ
ฮั่งเส็งปิดเช้าลบ 7.89 จุด เหตุวิตกเลือกตั้งสหรัฐ
4 พ.ย. 2559

ดัชนีฮั่งเส็งตลาดหุ้นฮ่องกงปิดเช้าปรับตัวลดลง โดยดัชนีฮั่งเส็งลดลง 7.89 จุด หรือ 0.03% ปิดภาคเช้าที่ 22,675.62 จุดเนื่องจากนักลงทุนยังคงวิตกกังวลเกี่ยวกับผลการเลือกตั้งประธานาธิบดีสหรัฐ
นอกจากนี้ นักลงทุนยังจับตาตัวเลขจ้างงานนอกภาคการเกษตรประจำเดือนต.ค.ของสหรัฐ ซึ่งจะเปิดเผยในวันนี้ เวลา 19.30 น.ตามเวลาไทย โดยตัวเลขดังกล่าวจะบ่งชี้แนวโน้มการปรับขึ้นอัตราดอกเบี้ยของธนาคารกลางสหรัฐ (เฟด)